**ELŐZETES HATÁSVIZSGÁLAT**

**a lakáshoz jutás, a lakbérek és a lakbértámogatás, az önkormányzat által a lakásvásárláshoz és építéshez nyújtott támogatások szabályai megállapításáról szóló 36/2010. (XII.1.) önkormányzati rendelet módosítása**

**1. Társadalmi hatások**

A rendeletnek pozitív társadalmi hatása van. A jelenlegi rendszerben megállapított támogatási formák lényegi elemeit nem érinti, nem állapít meg plusz terheket, kötelezettségeket, nem szüntet meg ellátási formákat. Ugyanakkor az önkormányzati tulajdonban lévő lakások bérbeadásának jogosulti körét bővíti.

**2. Gazdasági, költségvetési hatások**

A jogosultsági feltétel változása többlet költségvetési forrást nem igényel.

**3. Környezeti következmények**

A rendeletnek környezetre gyakorolt hatásai nincsenek.

**4. Egészségügyi következmények**

A rendeletnek egészségügyi következményei nincsenek.

**5. Adminisztratív terheket befolyásoló hatások**

A rendelet az adminisztratív terheket növeli, de ahhoz a tárgyi és személyi feltételek adottak.

**6. A jogszabály megalkotásának szükségessége, a jogalkotás elmaradásának várható következményei**

Az egyedülálló fiatalok önálló életkezdésének, a felújítandó bérlakások hatékonyabb bérbeadásának érdekében, továbbá a bérbeadási eljárások során tapasztaltak miatt szükséges a rendelet módosítása.

**7. A jogszabály alkalmazásához szükséges személyi, szervezeti, tárgyi és pénzügyi feltételek**

A rendelet alkalmazásához szükséges személyi, szervezeti, tárgyi feltételek rendelkezésre állnak.

**Az előzetes hatásvizsgálat eredményének mérlegelése alapján a rendelet megalkotása a szabályozási cél eléréséhez feltétlenül szükséges.**